stanford-oval/wikipedia huggingface dataset:
วัดท้ายเมือง

| วัดท้ายเมือง |
| --- | --- |

ที่ตั้ง: เลขที่ 41 ถนนนนทบุรี 1 ตำบลสวนใหญ่ อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
เจ้าอาวาส: พระครูศรีนนทการ (ชัยฤทธิ์ เตชสูโร ป.ธ.๖)
 สถานีย่อยพระพุทธศาสนา
วัดท้ายเมือง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลสวนใหญ่ อำเภอเมืองนนทบุรี จังหวัดนนทบุรี ปัจจุบัน พระครูศรีนนทการ (ชัยฤทธิ์ เตชสูโร ป.ธ.๖) เป็นเจ้าอาวาส
วัดท้ายเมืองสร้างและได้รับพระราชทานวิสุงคามสีมาเมื่อ พ.ศ. 2352 เจ้าพระยารัตนาธิเบศร์ (กุน) สมุหนายกในสมัยรัชกาลที่ 2 ท่านได้สร้างวัดพร้อมกัน 3 วัด คือ วัดหัวเมือง (ปัจจุบันเป็นวัดร้างในโรงพยาบาลพระนั่งเกล้า) วัดกลางเมือง (วัดกลางบางซื่อ) และวัดแห่งนี้ อย่างไรก็ดี ข้อมูลนี้มีความขัดแย้ง อีกแหล่งข้อมูลกล่าวว่า สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ ทรงได้บูรณะวัดหลายแห่ง รวมถึงวัดท้ายเมืองด้วย
อุโบสถสร้างเมื่อ พ.ศ. 2352 มีฐานเป็นฐานสิงห์แบบมีบัวลูกแก้วอกไก่ เฉลียงเป็นฐานสิงห์ ซุ้มประตูหน้าต่างเป็นทรงบันแถลง ภายในมีพระประธานพระพุทธรูปปางมารวิชัย มีเจดีย์ย่อมุมไม้ยี่สิบรอบอุโบสถ รวมถึงมีกำแพงแก้วล้อมรอบ ศาลาการเปรียญสร้างเมื่อ พ.ศ. 2535 พระประธานประจำศาลาการเปรียญปางสมาธิ เป็นอาคารคอนกรีตเสริมเหล็กทรงไทย 2 ชั้น วิหารสร้างเมื่อ พ.ศ. 2477 อาคารเสนาสนะอื่น ๆ ได้แก่ ศาลาบำเพ็ญกุศล กุฏิสงฆ์ พระปรางค์ และรูปปั้นอดีตเจ้าอาวาส ใบเสมาเป็นแบบเสมานั่งแท่น
วัดท้าวโคตร

| วัดท้าวโคตร |
| --- | --- |


ที่ตั้ง: ตำบลในเมือง อำเภอเมืองนครศรีธรรมราช จังหวัดนครศรีธรรมราช
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท้าวโคตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครศรีธรรมราช จังหวัดนครศรีธรรมราช มีเนื้อที่ทั้งหมดประมาณ 19 ไร่ 2 งาน 53 ตารางวา
วัดท้าวโคตรสร้างขึ้นเมื่อ พ.ศ. 1861 เคยเป็นศาสนสถานในศาสนาพราหมณ์ บริเวณนี้มีวัดตั้งอยู่หลายวัด ประกอบด้วย วัดวัดประตูทอง วัดธาราวดี (วัดไฟไหม้) วัดวา วัดศรภเดิมหรือวัดศรภ และวัดท้าวโคตร ต่อมา พ.ศ. 2452 พระบาทสมเด็จพระมงกุฎเกล้าเจ้าอยู่หัว ขณะที่ยังดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ได้เสด็จประพาสเมืองนครศรีธรรมราช หลังจากทรงนมัสการพระบรมธาตุเจดีย์แล้ว ทรงทราบเรื่องเทวาลัยที่วัดท้าวโคตร จึงได้เสด็จไปทอดพระเนตรเทวาลัย ทรงพบว่ามีวัดเล็กวัดน้อยตั้งเรียงรายอยู่หลายวัด ทำให้ไม่สะดวกต่อการปกครองของคณะสงฆ์และคงไม่สะดวกต่อการปฏิบัติศาสนกิจ จึงทรงรับสั่งให้ยุบวัดทั้งหมดนั้นมารวมเข้ากับวัดท้าวโคตร ทางราชการได้ออกเอกสารสิทธิ์ ส.ค. 1 และโฉนดเลขที่ 9868 เมื่อ พ.ศ. 2518 คำว่า "ท้าวโคตร" หมายถึง "เผ่าพันธุ์ของผู้เป็นใหญ่หรือพระเจ้าแผ่นดิน" จึงสันนิษฐานว่า วัดท้าวโคตรเป็นวัดที่ผู้เป็นใหญ่ซึ่งอาจจะเป็นพระเจ้าแผ่นดินในสมัยนั้นมีความผูกพันหรือมีความเกี่ยวข้องอย่างใกล้ชิด มีการเรียกชื่อวัดท้าวโคตรปรากฏตามที่นักประวัติศาสตร์พบหลักฐานคือ พญาศรีธรรมโศกราชที่ 1
โบราณสถานในวัด ได้แก่ ซากเจดีย์โบราณ สูงประมาณ 11 เมตร ฐานเจดีย์มีลักษณะเป็นรูปสี่เหลียมผืนผ้า เจดีย์สร้างด้วยอิฐและดินเหนียวและหินปะการังบางส่วน ข้างในมีพระพุทธรูปปูนปั้นขนาดใหญ่ซึ่งเป็นของมีมาแต่เดิม อุโบสถของเดิมแต่หลังคาคงบูรณะใหม่ มีใบเสมาคู่หรือใบเสมาซ้อน ภายในอุโบสถมีพระพุทธรูปปูนปั้นปางมารวิชัยเป็นองค์พระประธาน ขนาดหน้าตัก 183 นิ้ว สูงประมาณ 195 นิ้ว เป็นฝีมือช่างนครศรีธรรมราช สันนิษฐานว่าน่าจะสร้างในช่วงพุทธศตวรรษที่ 17–20 ภายในมีเป็นภาพจิตรกรรมสมัยรัตนโกสินทร์ บนไม้กระดานคอสอง เป็นภาพเขียนสีฝุ่น มีขนาดภาพกว้าง 37 เซนติเมตร ยาว 56 เซนติเมตร ประดับไว้ที่เสายาวข้างละ 5 ต้น ด้านซ้ายและด้านขวา ของด้านหน้าพระประธานในอุโบสถ สูงจากพื้นประมาณ 3 เมตร เป็นภาพพุทธประวัติและทศชาติชาดก จำนวน 40 ภาพ ซึ่งน่าจะเขียนขึ้นในคราวที่มีการบูรณะหลังคาอุโบสถ ราวสมัยรัชกาลที่ 4
วัดถ้ำปลา (จังหวัดเชียงราย)

| วัดถ้ำปลา |
| --- | --- |


ชื่อสามัญ: วัดถ้ำปลา, วัดพุทธสถานถ้ำปลา
ที่ตั้ง: ตำบลโป่งงาม อำเภอแม่สาย จังหวัดเชียงราย
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดถ้ำปลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโป่งงาม อำเภอแม่สาย จังหวัดเชียงราย อยู่ติดกับถ้ำเสาหินพญานาค อ่างเก็บน้ำขนาดใหญ่
วัดถ้ำปลา หรือ วัดพุทธสถานถ้ำปลา สร้างเมื่อ พ.ศ. 2482 วัดมีถ้ำปลามีลักษณะเป็นนลำธารเล็ก ๆ ไหลออกจากใต้ภูเขาหินปูน ไหลทะลุผ่านภูเขาหลายเส้นทางโดยไหลออกทางหน้าปากถ้ำด้านทิศตะวันออกสายน้ำ ถ้ำมีความกว้างระมาณ 2.50 เมตร สูงประมาณ 1.50 เมตร น้ำลึกประมาณ 0.50 เมตร ภายในมีพระพุทธรูปศิลปะพม่า สร้างขึ้นโดยพระภิกษุชาวพม่า ประชาชนทั่วไปเรียกว่า พระทรงเครื่อง ปากถ้ำมีก้อนหินขนาดใหญ่ 3 ก้อน และลำธารที่น้ำไหลออกมานี้มีความลึก ประมาณ 3 เมตร
ต่อมาประมาณ พ.ศ 2526 พระสงฆ์ที่จำพรรษา ชื่อ พระสาม ซึ่งตาบอดทั้ง 2 ข้าง ได้ปรับปรุงและบูรณะปฏิสังขรณ์ โดยขุดลอกขยายบริเวณปากถ้ำและปรับก้อนหินให้เป็นบันไดทางเข้าถ้ำ บริเวณที่ต่อเนื่องกับเปลวปล่องฟ้าซึ่งอยู่ทางด้านทิศใต้
อาคารเสนาสนะประกอบด้วย วิหาร กุฎิสงฆ์ ศาลา และโรงครัว ปูชนียวัตถุมีพระพุทธรูป 2 องค์ และเจดีย์ 1 องค์
รายนามเจ้าอาวาส

พระนิรมล สุทธิญาโณ
พระข่าย จิตฺตคุตโต
พระสม จิตตธมฺโม
พระชาญ กิตฺติสาโร
พระเมืองใจ จิตตกาโร
พระเครื่อง อตฺตจิตโต
พระประเสริฐสํวโร
พระแสง ทองแดง
พระเกษม ติกขปญฺโฌ
พระมหาหล้า ภูริวฑฺโน
วัดท้าวอู่ทอง (จังหวัดปราจีนบุรี)

| วัดท้าวอู่ทอง |
| --- | --- |

ที่ตั้ง: ตำบลโคกไม้ลาย อำเภอเมืองปราจีนบุรี จังหวัดปราจีนบุรี
ประเภท: วัดราษฎร์
นิกาย: มหานิกาย
ความพิเศษ: ต้นตะเคียนทอง, พระพุทธรูปสี่องค์ประทับนั่งหันพระปฤษฎางค์ (ด้านหลัง) เข้าหากัน
 สถานีย่อยพระพุทธศาสนา
วัดท้าวอู่ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกไม้ลาย อำเภอเมืองปราจีนบุรี จังหวัดปราจีนบุรี
ประวัติของวัดมีเรื่องเล่าสืบกันมาว่า วัดท้าวอู่ทองสร้างเมื่อประมาณ พ.ศ. 2000 โดยราษฏรที่อพยบหนีโรคอหิวาห์มาจากเมืองอู่ทอง โดยตายายคู่หนึ่ง ที่อพยพหนีโรคอหิวาห์มาจากเมืองอู่ทอง โดยนำเงินที่สมเด็จพระรามาธิบดีที่ 1 (พระเจ้าอู่ทอง) พระราชทานทรัพย์มาให้จำนวนมาก ใช้ในการก่อสร้างวัดแห่งนี้ จึงตั้งชื่อตามพระนามของพระองค์ เพื่อเป็นการเทิดทูนและเฉลิมพระเกียรติ อย่างไรก็ดีข้อมูลจากสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 1921 ได้รับพระราชทานวิสุงคามสีมาเมื่อ พ.ศ. 2420
โบราณสถานที่สำคัญของวัดคือ มณฑปรูปทรงสี่เหลี่ยม ตัวอาคารเป็นคอนกรีต คล้ายศิลปตะวันตก ขนาดตัวอาคารวัดโดยรอบได้ 130 เมตร สูง 10 เมตร สร้างเมื่อปี พ.ศ. 2453 ภายในอาคารเป็นที่ประดิษฐานพระพุทธรูปปางสมาธิ 4 องค์ (พระพุทธรูปทั้ง 4 องค์ ศิลปะอู่ทอง ทรงพระนามว่า พระกกุสันธพุทธเจ้า พระโกนาคมณพุทธเจ้า พระกัสสปพระพุทธเจ้า พระศรีศากยมุนีโคดมพุทธเจ้า) สูง 6–8 เมตร มีพุทธลักษณะงดงาม ประทับนั่งหันพระปฤษฎางค์ (ด้านหลัง) เข้าหากัน นอกจากนั้นวัดยังมีต้นตะเคียนทองที่ได้รับเลือกเป็นรุกข มรดกของแผ่นดิน มีอายุกว่า 600 ปี
วัดอินทาราม (จังหวัดฉะเชิงเทรา)

สำหรับวัดอินทารามแห่งอื่น ดูที่ วัดอินทาราม
| วัดอินทาราม |
| --- | --- |

ชื่อสามัญ: วัดอินทาราม, วัดทด
ที่ตั้ง: ตำบลหนองตีนนก อำเภอบ้านโพธิ์ จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระครูอินทพัฒนประสุต (สำเริง)
 สถานีย่อยพระพุทธศาสนา
วัดอินทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองตีนนก อำเภอบ้านโพธิ์ จังหวัดฉะเชิงเทรา โดยมีเจ้าอาวาสรูปปัจจุบันคือ พระครูอินทพัฒนประสุต (สำเริง)
วัดอินทาราม หรือที่ประชาชนนิยมเรียกว่า วัดทด เริ่มสร้างเมื่อ พ.ศ. 2408 ซึ่งมีนายสิน นาเทศ ชาวตำบลหนองตีนนก อำเภอบ้านโพธิ์ เป็นผู้มอบที่ดินเพื่อสร้างวัด จำนวน 8 ไร่ 2 งาน และได้รับอนุญาตให้สร้างวัดเมื่อ พ.ศ. 2439 เนื้อที่ที่ได้รับพระราชทานวิสุงคามสีมา กว้าง 40 เมตร ยาว 80 เมตร  ได้รับพระราชทานวิสุงคามสีมาครั้งหลังเมื่อวันที่ 31 กรกฎาคม พ.ศ. 2546
ภายในวัดได้ให้ราชการตั้งโรงเรียนในที่ดินของวัด ก่อตั้งเมื่อ พ.ศ. 2464 โดยอาศัยศาลาการเปรียญของวัดเป็นที่เรียน
วัดธรรมจักรเสมาราม

| วัดธรรมจักรเสมาราม |
| --- | --- |


ชื่อสามัญ: วัดธรรมจักรเสมาราม, วัดพระนอนคลองขวาง
ที่ตั้ง: ตำบลเสมา อำเภอสูงเนิน จังหวัดนครราชสีมา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดธรรมจักรเสมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสมา อำเภอสูงเนิน จังหวัดนครราชสีมา
วัดธรรมจักรเสมาราม หรือ วัดพระนอนคลองขวาง สร้างขึ้นมาตั้งแต่ปี พ.ศ. 2295 แต่เดิมคงจะเป็นวัดหรือศาสนสถานในสมัยทวารวดี เพราะพบศาสนวัตถุที่สำคัญ คือ พระพุทธไสยาสน์หรือพระนอน ศิลปะทวารวดี อายุราวพุทธศตวรรษที่ 13 วัดได้รับพระราชทานวิสุงคามสีมาเมื่อ พ.ศ. 2518 พ.ศ. 2533 กรมศิลปากรได้ทำการขุดแต่งและบูรณะพระพุทธไสยาสน์ขึ้น เนื่องจากเกิดการแตกหัก และผุพัง ต่อมา  พ.ศ. 2538 ได้มีการสร้างอาคารและหลังคาคลุมองค์พระนอน เพื่อกันแดด กันฝน
พระพุทธไสยาสน์สร้างขึ้นด้วยการนำหินทรายขนาดใหญ่หลาย ๆ ก้อน มาประกอบเข้าด้วยกัน ขนาดขององค์พระยาว 13.30 เมตร สูง 2.50 เมตร หันพระเศียรไปทางทิศใต้ หันพระพักตร์ไปทางทิศตะวันออก พระพักตร์ค่อนข้างเหลี่ยม พระขนงสลักเป็นสันนูนรูปปีกกา พระเนตรโปนเหลือบลงต่ำ พระโอษฐ์แบะเล็กน้อย พระนาสิกแบน ขมวดพระเกศาเป็นรูปก้นหอย พระหัตถ์ขวารองอยู่ใต้พระเศียร ครองจีวรห่มคลุม ปลายพระบาทเสมอกัน ประดิษฐานอยู่ในอาคารที่ก่อด้วยอิฐ และมีใบเสมาปักอยู่โดยรอบ นอกจากนี้ บริเวณเบื้องหน้าพระพักตร์พระนอน พบธรรมจักรหินทราย เป็นธรรมจักรแบบทึบ คือ แกะสลักเป็นรูปซี่กงล้อ ตอนล่างธรรมจักรมีลายสลักคล้ายหน้าพนัสบดี ธรรมจักรนี้คงจะสร้างในเวลาเดียวกับพระนอนและเมืองเสมา
วัดอินทาราม (จังหวัดนนทบุรี)

สำหรับวัดอินทารามแห่งอื่น ดูที่ วัดอินทาราม
| วัดอินทาราม |
| --- | --- |

ชื่อสามัญ: วัดอินทาราม, วัดบ้านแหลมเหนือ
ที่ตั้ง: เลขที่ 1 หมู่ที่ 1 ซอยวัดอินทาราม ทางหลวงท้องถิ่น นบ.ถ 1-0007 ตำบลคลองพระอุดม อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
เจ้าอาวาส: พระครูสุทธิกิจโกศล (สมภพ สุวโจ)
 สถานีย่อยพระพุทธศาสนา
วัดอินทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบ้านแหลมเหนือซึ่งเป็นคลองแยกจากแม่น้ำเจ้าพระยา ในหมู่ที่ 1 บ้านวัดบางจาก ตำบลคลองพระอุดม อำเภอปากเกร็ด จังหวัดนนทบุรี มีที่ดินตั้งวัดเนื้อที่ 14 ไร่ 2 งาน และมีที่ธรณีสงฆ์จำนวน 3 แปลง เนื้อที่ 40 ไร่ 2 งาน 24 ตารางวา
วัดอินทารามสร้างขึ้นเมื่อ พ.ศ. 2420 ไม่ทราบนามและประวัติผู้สร้าง เดิมเรียกว่า วัดบ้านแหลมเหนือ ตามนามท้องที่ตั้งวัด ต่อมาพระอธิการแอ๋ว กสฺสโป นางเงิน นางคง พร้อมด้วยอุบาสกอุบาสิการ่วมกันออกปัจจัยเพื่อบูรณปฏิสังขรณ์อุโบสถ เริ่มเมื่อ พ.ศ. 2479 แล้วเสร็จเมื่อ พ.ศ. 2482 ต่อมาเมื่อ พ.ศ. 2490 ในสมัยที่พระอธิการผัน คนฺธโก เป็นเจ้าอาวาส ได้มีการย้ายเสนาสนะจากทิศเหนือมาทางทิศใต้และมีการบูรณะพัฒนาวัดมาโดยตลอด วัดได้รับพระราชทานวิสุงคามสีมาเมื่อประมาณ พ.ศ. 2420
ที่ตั้งวัดเมื่อแรกสร้างคงไม่ไกลจากปากคลองบ้านแหลมเหนือและแม่น้ำเจ้าพระยานัก แต่เนื่องจากกระแสน้ำในแม่น้ำได้พัดพาโคลนตมมาทับถมบริเวณปากคลอง ที่ดินริมฝั่งแม่น้ำจึงงอกออกไปและทำให้วัดอยู่ไกลจากแม่น้ำมากขึ้น สุนทรภู่ได้กล่าวถึงบริเวณปากคลองบ้านแหลมเหนือไว้ใน นิราศวัดเจ้าฟ้า ว่า เป็นที่ชายเลน มีแต่กอบัวและฝูงนก
อาคารเสนาสนะสำคัญได้แก่ อุโบสถ กว้าง 9 เมตร ยาว 25 เมตร มีช่อฟ้าใบระกา ติดกระจก ลงรักปิดทอง มีกำแพงแก้วล้อมรอบ กุฏิสงฆ์ จำนวน 10 หลัง ส่วนมากเป็นอาคารเรือนไม้สักทรงไทย ตัวเรือนและหอนั่งติดกัน ฝาสายบัวและฝาลูกหีบ หอสวดมนต์ทรงปั้นหยาชั้นเดียว เป็นอาคารไม้ ศาลาการเปรียญ 2 ชั้น พื้นชั้นล่างเป็นหินขัด มีช่อฟ้าใบระกา ศาลาท่าน้ำ ศาลาบำเพ็ญกุศล หอระฆัง และหอปริยัติธรรม
วัดท้าวบุญเรือง

| วัดท้าวบุญเรือง |
| --- | --- |

ที่ตั้ง: ตำบลบ้านแหวน อำเภอหางดง จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท้าวบุญเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแหวน อำเภอหางดง จังหวัดเชียงใหม่ ที่ดินตั้งวัดมีเนื้อที่ 6 ไร่
วัดท้าวบุญเรืองสร้างเมื่อ พ.ศ. 2235 ตามแบบประวัติวัดแจ้งว่าสร้างเมื่อประมาณ พ.ศ. 2357 ได้รับพระราชทานวิสุงคามสีมาเมื่อวันที่ 22 มกราคม พ.ศ. 2550 โดยมีท้าวบุญเรืองเป็นผู้ริเริ่มสร้างวัด สันนิษฐานว่าท้าวบุญเรืองอาจเป็นพระโอรสพระเจ้าติโลกราช หากสันนิษฐานตามนี้วัดอาจสร้างในช่วง พ.ศ. 2000 หรืออาจเป็นวัดที่ตั้งชื่อตามผู้ปกครองแขวงแม่ท่าช้าง ที่มียศและชื่อว่า ท้าวบุญเรือง เพราะในบริเวณใกล้เคียงปรากฏชื่อวัดที่มีคำนำหน้าว่าท้าวจำนวน 3 วัด อีกสองวัดคือ วัดท้าวคำวังและวัดท้าวผายู (วัดผาสุการาม)
วัดท้าวบุญเรืองเป็นสำนักเรียนพระปริยัติธรรม (ภาษาบาลี) ในยุคที่ครูบาอินถา อริยะ เป็นเจ้าอาวาสวัด (พ.ศ. 2430–2493) วัดท้าวบุญเรืองได้จัดเก็บคัมภีร์ใบลานอักษรธรรมล้านนาจำนวน 10 หีบ ไว้ที่หอไตรหลังใหม่ซึ่งย้ายมาจากหอไตรกลางน้ำที่อยู่หน้าวัด วัดมีโบราณวัตถุบางส่วนได้รับการขึ้นทะเบียนเป็นโบราณวัตถุและศิลปวัตถุอย่างสัตตภัณฑ์ ธรรมาสน์ และพระพุทธรูปปางมารวิชัย ชนิดสำริด 3 องค์
วิหารก่ออิฐฉาบปูน โครงสร้างไม้ หลังคาเป็นทรงจั่วมีการซ้อนชั้นของหลังคาด้านหน้าสองชั้น หลังคามุงด้วยกระเบื้องดินเผาหรือแป้นเกล็ด (หลังคาแผ่นไม้) บริเวณหน้าวิหารมีท้าวเวสสุวรรณ ภายในวิหารมีภาพจิตรกรรมฝาผนัง ส่วนบริเวณด้านหลังวิหารเป็นเจดีย์รูปแบบล้านนาที่รับเอาอิทธิพลจากสุโขทัยและพุกาม ป็นเจดีย์ทรงกลมเป็นฐานสูงสี่เหลี่ยมย่อเก็จ เน้นชั้นมาลัยเถาที่ขยายใหญ่ขึ้น ยกสูงขึ้น องค์ระฆังถูกลดความสำคัญลงจนเหลือขนาดเล็ก มีบัวรัดรอบองค์ระฆังตามแบบพุกาม บัลลังก์ย่อเหลี่ยม
รายนามเจ้าอาวาส

พระครูบาคันธา พ.ศ. 2347–2405
พระครูบาสุวรรณ พ.ศ. 2405–2430
เจ้าอธิการอินถา อริยะ พ.ศ. 2430–2493
พระครูประโชติบุญรักษ์ (จันทร์ จิรฏฐิโก) พ.ศ.2483–2527
พระครูกิตติพัฒนโสภณ (บุญรัตน์ นิภาธโร) พ.ศ. 2527–
วัดจะทิ้งพระ

| วัดจะทิ้งพระ |
| --- | --- |


ชื่อสามัญ: วัดจะทิ้งพระ, วัดสทิงพระ
ที่ตั้ง: ตำบลจะทิ้งพระ อำเภอสทิงพระ จังหวัดสงขลา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดจะทิ้งพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจะทิ้งพระ อำเภอสทิงพระ จังหวัดสงขลา มีที่ดินที่ตั้งวัดเนื้อที่ 8 ไร่ 55 ตารางวา พื้นที่ตั้งวัดเป็นที่ราบฝั่งทะเลอ่าวไทย อยู่ใกล้ที่ว่าการอำเภอสทิงพระ ตั้งอยู่ท่ามกลางชุมชน
ประวัติ

วัดจะทิ้งพระ คำว่า "จะทิ้งพระ" กร่อนมาจากสทิงปุระพาราณสี ซึ่งเป็นชื่อเมืองพัทลุงเก่าตั้งอยู่ ชาวบ้านมักเรียกว่า วัดสทิงพระ ตามชื่ออำเภอ บางแหล่งข้อมูลกล่าวว่าวัดสะทิงพระ เป็นภาษาเขมรตรงกับภาษาไทยว่า "บึง" หรือ "คลอง" เข้าใจว่าเป็นคำที่เรียกเพี้ยนกันมา
จากตำนานนางเลือดขาวกล่าวว่า เจ้าพระยากรุงทอง เจ้าเมืองสทิงพาราณสี สร้างวัดนี้เมื่อ พ.ศ. 1542 ต่อมาถูกพวกโจรสลัดอุชงฆตนะทำลายไปครั้งหนึ่ง จนในสมัยสมเด็จพระเอกาทศรถจึงมีการบูรณปฏิสังขรณ์ขึ้นมาอีกครั้งหนึ่ง ตามหลักฐานจากหนังสือ กัลปนาวัดหัวเมืองพังลุง สมัยอยุธยาระบุว่า วัดจะทิ้งพระในสมัยนั้นแยกออกเป็น 2 วัด คือ วัดสทิงพระ มีพระครูวินัยธรรมเป็นเจ้าอธิการ กับ วัดพระมหาเจดีย์องค์ใหญ่ มีพระครูอมฤตย์ ศิริวัฒนธาตุ เป็นเจ้าอธิการ หรือเรียกอีกชื่อหนึ่งว่า "วัดเจ้าพี่วัดเจ้าน้อง" ซึ่งขึ้นกับวัดเขียนบางแก้ว คณะป่าแก้วหัวเมืองพัทลุง วัดจะทิ้งพระได้รับพระราชทานวิสุงคามสีมาวันที่ 27 พฤษภาคม พ.ศ. 2474
เสนาสนะและปูชนียวัตถุ

เจดีย์พระมหาธาตุ เป็นเจดีย์ทรงลังกา มีความสูง 20 เมตร ฐานกว้างด้านละ 17 เมตร เส้นผ่านศูนย์กลางขององค์ระฆัง 6 เมตร แบบเดียวกับองค์พระบรมธาตุเจดีย์นครศรีธรรมราชแต่ไม่มีรัตนบัลลังก์ คือเป็นเจดีย์ทรงลังกา เจดีย์บริวาร ตั้งอยู่ทางทิศใต้ของเจดีย์องค์ประธาน ฐานเป็นรูปสี่เหลี่ยมจัตุรัส องค์ระฆังเป็นรูปทรงลังกา (ปัจจุบันพังทลายหมดแล้ว) วิหารพระพุทธไสยาสน์ชาวบ้านเรียกว่า วิหารพ่อเฒ่านอน เป็นวิหารที่ก่ออิฐถือปูน สันนิษฐานว่าแต่เดิมนั้นก่อสร้างในสมัยอยุธยา แต่มีการบูรณะใหม่ในสมัยรัชกาลที่ 5 ภายในประดิษฐานพระพุทธไสยาสน์ปางอนุฎฐานไสยาสน์หรือที่เรียกว่าแบบสีหไสยาสน์ ยาว 14 เมตร มีพระนามว่า พระเชตุพนพุทธไสยาสน์ ชาวบ้านเรียกว่า พ่อเฒ่านอน ทุกปีจะจัดงานสมโภชเป็นประจำในวันแรม 1 ค่ำ เดือน 6
หอระฆัง เป็นอาคารก่ออิฐถือปูนที่ก่อสร้างขึ้นในสมัยรัชกาลที่ 5 ฐานรูปสี่เหลี่ยมจัตุรัส ซึ่งปรากฏลวดลายปูนปั้นรูปหน้าหนังตะลุง ที่แสดงศิลปะพื้นบ้านอย่างแท้จริง
วัดท้าวคำวัง

| วัดท้าวคำวัง |
| --- | --- |


ที่ตั้ง: ตำบลหางดง อำเภอหางดง จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท้าวคำวัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหางดง อำเภอหางดง จังหวัดเชียงใหม่
วัดท้าวคำวังสร้างเมื่อ พ.ศ. 2030 เดิมเป็นที่วัดร้าง เชื่อกันว่าผู้สร้างวัดคือท้าวคำวัง มีตำนานกล่าวไว้ว่า มีท้าวสามคน คือ ท้าวคำวัง ท้าวบุญเรือง และท้าวผายู มาตั้งหมู่บ้านอยู่ในเขตชนบทย่านนี้ และตั้งชื่อหมู่บ้านตามชื่อของตน ต่อมามีเจ้าอธิการคำมูลอภิชโยเป็นผู้บูรณะปฏิสังขรณ์ขึ้นเป็นวัด ได้รับพระราชทานวิสุงคามสีมาเมื่อวันที่ 25 กันยายน พ.ศ. 2533 กรมศิลปากรขึ้นทะเบียนเป็นโบราณสถานเมื่อ พ.ศ.  2538
เจดีย์ศิลปะล้านนา ผสมศิลปะแบบพม่าเป็นเจดีย์ทรงเหลี่ยมมีซุ้มประดับทั้งสี่ทิศ มีลวดลายปูนปั้นประดับหน้าบันและประทับด้วยกระจกสีแบบพม่า (กระจกฉาบด้วยเนื้อชิน) ส่วนประดับอื่น ๆ เป็นลวดลายฉลุด้วยไม้สัก เช่น คันทวย เชิงชาย ป้านลม และช่อฟ้า บริเวณยอดประดับด้วยฉัตรโลหะปิดทองฉลุลายเป็นชั้น ๆ พระประธานเป็นพระพุทธรูปไม้ และมีเจดีย์ทรงล้านนาประยุกต์
รายนามเจ้าอาวาส

เจ้าอธิการคำมูลอภิชโย
พระครูอานันท์อตฺถาโม
วัดถ้ำผาน้ำทิพย์

| วัดถ้ำผาน้ำทิพย์ |
| --- | --- |


ชื่อสามัญ: วัดถ้ำผาน้ำทิพย์, วัดผาน้ำทิพย์, วัดผาน้ำทิพย์เทพประสิทธิ์วนาราม
ที่ตั้ง: ตำบลผาน้ำย้อย อำเภอหนองพอก จังหวัดร้อยเอ็ด
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดถ้ำผาน้ำทิพย์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลผาน้ำย้อย อำเภอหนองพอก จังหวัดร้อยเอ็ด เป็นพุทธอุทยานมีเนื้อที่ 2,500 ไร่
วัดถ้ำผาน้ำทิพย์ หรือ วัดผาน้ำทิพย์ หรือ วัดผาน้ำทิพย์เทพประสิทธิ์วนาราม มูลเหตุในการสร้างวัด เมื่อปี พ.ศ. 2493–2494 ท่านพระอาจารย์ศรี มหาวีโร ได้ธุดงค์มาเจริญสมถกัมมัฎฐานบริเวณนี้ ต่อมา พ.ศ. 2493–2500 ท่านพระอาจารย์ได้พาพระภิกษุซึ่งเป็นศิษย์มาปฏิบัติธรรม บริเวณนี้แต่เดิมเป็น ป่าดงดิบสภาพป่า สวยงามตามธรรมชาติ มีสัตว์ป่านานาชนิดอาศัยอยู่ ได้ชื่อว่า ผาน้ำย้อย เพราะมีลักษณะเป็นนหน้าผาสูงชัน มีน้ำตกไหลหยดย้อยตลอดเวลาทั้งปี เมื่อชาวบ้านเจ็บป่วยก็จะได้น้ำ ณ จุดนี้ไปดื่มกิน เพื่อรักษาโรคตามความเชื่อจึงเป็นสาเหตุหนึ่งที่ได้ชื่อว่า "วัดผาน้ำทิพย์เทพประสิทธิ์วนาราม" ต่อมาสภาพป่าถูกทำลายเนื่องจากประชาชนได้ลักลอบตัดไม้บางกลุ่มก็เข้าไปทำไม้แปรรูปขาย ทางราชการจึงได้พิจารณาเห็นความสำคัญของพุทธศาสนา
ดังนั้นในปี พ.ศ. 2517 ประสิทธิ์ ทองใบใหญ่ รองผู้ว่าราชการจังหวัดร้อยเอ็ด ในสมัยนั้น จึงได้กราบนิมนต์ท่าน พระอาจารย์ศรี มหาวีโร วัดประชาคมวนาราม จังหวัดร้อยเอ็ด เพื่อให้ท่านพิจารณาตั้งวัดเป็นการถาวรขึ้น ท่านได้ส่งพระมาจำพรรษา จำนวน 5 รูป ซึ่งมี หลวงปู่ บุญศรี ญาณธมฺโม รวมอยู่ด้วย จนตั้งวัดเมื่อวันที่ 16 เมษายน พ.ศ. 2535 ผู้ขออนุญาตสร้างวัดคือ นายทองหล่อ วรเชษฐ ได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2558
พระมหาเจดีย์ชัยมงคล

วัดเป็นที่ประดิษฐาน "พระมหาเจดีย์ชัยมงคล" ซึ่งได้เริ่มก่อสร้างใน พ.ศ. 2528 โดยมีพระเทพวิสุทธิมงคล หรือหลวงปู่ศรีมหาวีโร ซึ่งเป็นศิษย์ของพระครูวินัยธรมั่น ภูริทตฺโต เป็นผู้ดำเนินการก่อสร้าง โดยมีวัตถุประสงค์เพื่อให้เป็นศูนย์กลางการฝึกอบรมในด้านการบำเพ็ญปฏิบัติสมถวิปัสสนากรรมฐานแก่พระภิกษุสงฆ์และพุทธศาสนิกชน
พระมหาเจดีย์ชัยมงคลภายในบรรจุพระบรมสารีริกธาตุ มีลักษณะเป็นรูประฆังคว่ำ ศิลปะผสมผสานระหว่างภาคกลางและภาคอีสาน ภายนอกพระมหาเจดีย์ชัยมงคล มีวิหารคด หอระฆัง และเจดีย์บริวารทั้ง 8 องค์ มีความกว้าง 101 เมตร ความยาว 101 เมตร ความสูง 101 เมตร สร้างในเนื้อที่ 101 ไร่ และยอดทองคำใช้ทองคำมี่มีน้ำหนักถึง 60 กิโลกรัม ภายในนอกจากประดิษฐานพระบรมสารีริกธาตุซึ่งอยู่ชั้นบนสุด แล้วยังเป็นที่ประดิษฐานรูปเหมือนของพระเกจิอาจารย์ในอดีตทั้ง 101 องค์ มีพิพิธภัณฑ์วิปัสสนากรรมฐานของหลวงปู่ศรี
พระมหาเจดีย์ชัยมงคลออกแบบโดยกรมศิลปากร เป็นสีขาวตกแต่งลวดลายตระการตาด้วยสีทองเหลืองอร่าม รายล้อมด้วยเจดีย์องค์เล็กทั้ง 8 ทิศสร้าง ในเนื้อที่ 101 ไร่ กว้าง 101 เมตร ยาว 101 เมตร ความสูง 101 เมตร รวมยอดทองคำเป็น 109 เมตร ใช้ทอง คำหนัก 4,750 บาท หรือประมาณ 60 กิโลกรัม ภายในองค์พระมหาเจดีย์เหมือน อยู่บนวิมานแดนสวรรค์
ชั้นที่ 1 เป็นห้องโถงกว้างใหญ่ โอ่อ่า ผนังจารึกนามทานาธิบดีต่าง ๆ ใช้เป็นห้องประชุม บำเพ็ญบุญ
ชั้นที่ 2 เป็นห้องโถงโอ่อ่าเช่นกัน ผนังติดตั้งรูปพระพุทธประวัติ ลวดลายไทยวิจิตรพิสดาร
ชั้นที่ 3 เป็นที่ประดิษฐานรูปพระณาจารย์ ปราชญ์ อีสานในอดีต เป็นรูปเหมือนสลักหินอ่อน และหุ่นรูปเหมือนพระสุปฏิปันโน 101 องค์
ชั้นที่ 4 จัดเป็นพิพิธภัณฑ์แสดงวัดวาอาราม สถานปฏิบัติสม ถะวิปัสสนา กรรมฐานที่หลวงปู่ศรี เคยบำเพ็ญธรรมมา
ชั้นที่ 5 บันไดเวียน 119 ชั้น เป็นห้องโถงรูประฆัง 8 เหลี่ยมบรรจุพระบรมสารีริกธาตุ
วัดอินทอารี

| วัดอินทอารี |
| --- | --- |

ชื่อสามัญ: วัดอินทอารี, วัดเมฆขลา, วัดเมขลา, วัดเมฆ
ที่ตั้ง: ตำบลลาดบัวหลวง อำเภอลาดบัวหลวง จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
เจ้าอาวาส: พระครูวิบูลธรรมนิวิฐ
 สถานีย่อยพระพุทธศาสนา
วัดอินทอารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดบัวหลวง อำเภอลาดบัวหลวง จังหวัดพระนครศรีอยุธยา เจ้าอาวาสรูปปัจจุบันคือ พระครูวิบูลธรรมนิวิฐ
วัดอินทอารี เดิมเรียกว่า วัดเมฆขลา (บ้างสะกดว่า วัดเมขลา) ชาวนิยมเรียก วัดเมฆ สร้างขึ้นเป็นวัดตั้งแต่วันที่ 8 มีนาคม พ.ศ. 2466 โดยมีนายอินทร์ อารีราษฎร์ เป็นผู้ดำเนินการสร้างวัด จึงใช้ชื่อวัดว่า "วัดอินทอารี" ตามนามและสกุลของผู้สร้างวัด ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485
อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 12 เมตร สร้างเมื่อ พ.ศ. 2487 มีการบูรณะใหม่ ศาลาการเปรียญ กว้าง 20 เมตร ยาว 30 เมตร สร้างเมื่อ พ.ศ. 2512 กุฏิสงฆ์ จำนวน 6 หลัง ปูชนียวัตถุที่สำคัญ ได้แก่ พระประธานในอุโบสถ
วัดมีชื่อเสียงด้านเครื่องรางของขลัง เช่น  เหรียญหลวงพ่อสุ่น วัดอินทอารี (วัดเมฆ) และพญาเล็บครุฑ พระอาจารย์พิพัฒน์ ยติณธไร เจ้าอาวาสวัดอินทอารี (วัดเมฆขลา) เชื่อว่าสามารถป้องกันคุณไสย์ แก้อาถรรพ์มนต์ดำ มีอำนาจวาสนา รับราชการดี คนส่วนใหญ่เรียกว่า กระจับเงินกระจับทอง
วัดอินทาราม (จังหวัดชัยนาท)

สำหรับวัดอินทารามแห่งอื่น ดูที่ วัดอินทาราม
| วัดอินทาราม |
| --- | --- |


ชื่อสามัญ: วัดอินทาราม, วัดตลุก
ที่ตั้ง: ตำบลตลุก อำเภอสรรพยา จังหวัดชัยนาท
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอินทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งซ้ายของแม่น้ำเจ้าพระยา ในตำบลตลุก อำเภอสรรพยา จังหวัดชัยนาท
สันนิษฐานว่าวัดอินทารามสร้างเมื่อ พ.ศ. 2390 ได้รับพระราชทานวิสุงคามสีมาเมื่อ พ.ศ. 2400 แต่เดิมเคยเป็นสำนักเรียนภาษาบาลีที่มีชื่อเสียง
อาคารเสนาสนะที่สำคัญ ได้แก่ หอระฆังคู่ และหอพระไตรปิฏก เป็นศิลปะรัตนโกสินทร์ กว้าง 8 เมตร ยาว 9 เมตร อยู่กลางน้ำ ลักษณะเป็นทรงไทยโบราณ ประดับกระจกสี ไม้ฝาและเชิงชาย ช่อฟ้าหน้าบัน เป็นที่เก็บพระไตรปิฏกทำจากใบลาน จารึกอักษรขอมโบราณจำนวนมาก อุโบสถ มี 2 หลัง หลังเก่าชำรุดทรุดโทรมมาก หลังใหม่มีอายุประมาณ 100 ปี วิหารเก่า 3 หลัง ประดิษฐานพระพุทธรูปจำนวนมาก จดีย์มีลักษณะเป็นสี่เหลี่ยมย่อมุมไม้สิบสอง เหนือฐานเป็นซุ้มประดิษฐานพระพุทธรูปแบบอู่ทองปางประทานพร มณฑปประดิษฐานรอยพระพุทธบาทจำลอง หอสวดมนต์ เสาหงส์ และศาลาการเปรียญ ซึ่งเป็นเสาไม้ขนาดใหญ่ สร้างเมื่อ พ.ศ. 2461 วิหารพระเจ้าห้าพระองค์ และศาลาการเปรียญมีสังขารไม่เน่าเปื่อยของหลวงพ่อชมอยู่
รายชื่อเมืองในประเทศแองโกลา

แผนที่ประเทศแองโกลา
ลูอันดา
ฮูแอมบู
Lubango
Malanje
ยศทหารกองทัพเรือฝรั่งเศส

ตารางข้างล่างต่อไปนี้คือข้อมูลเกี่ยวกับยศทหารของกองทัพเรือฝรั่งเศส
ชั้นสัญญาบัตร

| ชั้นยศ> Equivalent NATO code | นายพล (นายธง) Généraux> OF-10 | นายพล (นายธง) Généraux> OF-9 | นายพล (นายธง) Généraux> OF-8 | นายพล (นายธง) Généraux> OF-7 | นายพล (นายธง) Généraux> OF-6 | นายพัน Officiers supérieurs> OF-5 | นายพัน Officiers supérieurs> OF-4 | นายพัน Officiers supérieurs> OF-3 | นายร้อย Officiers subalternes> OF-2 | นายร้อย Officiers subalternes> OF-1 | นายร้อย Officiers subalternes> OF-1 | นักเรียนนายร้อย> OF-D | นักเรียนนายร้อย> OF-D |
| --- | --- | --- | --- | --- | --- | --- | --- | --- | --- | --- | --- | --- | --- |
อินทรธนู: 
| ภาษาฝรั่งเศส | Amiral de France | Amiral | Vice-Amiral d'escadre | Vice-Amiral | Contre-Amiral | Capitaine de vaisseau | Capitaine de frégate | Capitaine de corvette | Lieutenant de vaisseau | Enseigne de vaisseau de première classe | Enseigne de vaisseau de deuxième classe | Aspirant | Eleve officier |
แถบแขน: 
| คำแปล | จอมพลเรือ | พลเรือเอก | พลเรือโท | พลเรือตรี | พลเรือจัตวา | นาวาเอก | นาวาโท | นาวาตรี | เรือเอก | เรือโท | เรือตรี | นักเรียนทำการนายเรือ | นักเรียนนายเรือ |
ชั้นประทวน

| ชั้นยศ> Equivalent NATO code | จ่านายสิบ> OR-9 | จ่านายสิบ> OR-8 | จ่านายสิบ> OR-7 | จ่านายสิบ> OR-6 | นายสิบ และ พลทหาร> OR-5 | นายสิบ และ พลทหาร> OR-4 | นายสิบ และ พลทหาร> OR-3 | นายสิบ และ พลทหาร> OR-2 | นายสิบ และ พลทหาร> OR-1 |
| --- | --- | --- | --- | --- | --- | --- | --- | --- | --- |
อินทรธนู: 
| ภาษาฝรั่งเศส | Major | Maître-principal | Premier-maître | Maître | Second-maître | Quartier-maître de 1re classe | Quartier-maître de 2e classe | Matelot breveté | Matelot |
| คำแปล | นายดาบ | พันจ่าเอก | พันจ่าโท | พันจ่าตรี | จ่าเอก | จ่าโท | จ่าตรี | จ่าตรีกองประจำการ | พลทหาร |
อื่นๆ

นาวาโท พรรคนาวิน
นาวาโท เหล่าเสนารักษ์ แพทย์ทหารเรือ
นาวาโท เหล่า
เหล่าช่าง วิศกรทหารเรือ
ช่างทาสีกองทัพเรือ
อนุศาสนาจารย์

| --- | --- |
Chief Military Chaplain:   


Deputy Chief Military Chaplain:  
Regional military chaplain:   
Military chaplain:
เปรียบเทียบยศทหารเรือ

ตารางข้างล่างต่อไปนี้คือข้อมูลเกี่ยวกับยศทหารเรือของประเทศที่เคยเป็นอดีตอาณานิคมฝรั่งเศส
แหล่งข้อมูลอิ่น

| ด ค ก กองทัพฝรั่งเศส |
| --- | --- | --- |
| ประวัติความเป็นมา |  ประวัติทหารกองทัพบก  ประวัติทหารกองทัพเรือ  ประวัติทหารกองทัพอากาศ  |  |
| กองทัพ |   กองทัพบก   กองทัพเรือ   กองทัพอากาศ  |  |
| ยศ |  กองทัพบก  กองทัพเรือ  กองทัพอากาศ  |  |
วัดอินทาราม

วัดอินทาราม อาจหมายถึง
วัดอินทารามวรวิหาร กรุงเทพมหานคร
วัดอินทาราม จังหวัดกาญจนบุรี
วัดอินทาราม จังหวัดกำแพงเพชร
วัดอินทาราม จังหวัดฉะเชิงเทรา
วัดอินทาราม จังหวัดชัยนาท
วัดอินทาราม อำเภอเชียงดาว จังหวัดเชียงใหม่
วัดอินทาราม อำเภอไชยปราการ จังหวัดเชียงใหม่
วัดอินทาราม อำเภอแม่ริม จังหวัดเชียงใหม่
วัดอินทาราม อำเภอฮอด จังหวัดเชียงใหม่
วัดอินทาราม จังหวัดนครนายก
วัดอินทาราม จังหวัดนครศรีธรรมราช
วัดอินทาราม จังหวัดนครสวรรค์
วัดอินทาราม จังหวัดนนทบุรี
วัดอินทาราม จังหวัดปราจีนบุรี
วัดอินทาราม อำเภอบางบาล จังหวัดพระนครศรีอยุธยา
วัดอินทาราม อำเภอพระนครศรีอยุธยา จังหวัดพระนครศรีอยุธยา
วัดอินทาราม จังหวัดเพชรบุรี
วัดอินทาราม อำเภอปทุมรัตต์ จังหวัดร้อยเอ็ด
วัดอินทาราม อำเภอโพนทอง จังหวัดร้อยเอ็ด
วัดอินทาราม จังหวัดศรีสะเกษ
วัดอินทาราม จังหวัดสกลนคร
วัดอินทาราม จังหวัดสมุทรสงคราม
วัดอินทาราม จังหวัดสุราษฎร์ธานี
วัดอินทาราม จังหวัดอุดรธานี
วัดอินทาราม จังหวัดอุบลราชธานี
ยศทหารกองทัพเชโกสโลวัก

ตารางข้างล่างต่อไปนี้คือข้อมูลเกี่ยวกับยศทหารของกองทัพเชโกสโลวัก